open-index/open-wikipedia-markdown huggingface dataset:
הר סטיבנסון (רכס דאגלס)

**הר סטיבנסון** (באנגלית: **Mount Stephenson**) הוא הר בחלקו המרכזי של רכס דאגלס, בצפון האי אלכסנדר, שבאנטארקטיקה.

גובהו של ההר 2,987 מטרים מעל פני הים, והוא הגבוה בהרי רכס דאגלס, והנקודה הגבוהה ביותר באי אלכסנדר. ההר השני בגובהו הוא הר אגברט (שגובהו 2,895 מטרים מעל פני הים), הממוקם 15 קילומטרים דרומית - דרום-מזרחית מהר סטיבנסון.

ההר הוא ההר ה-317 בגובהו באנטארקטיקה.

ההר מתנשא לגובה של 2,987 מטרים מעל סביבתו; והוא ההר ה-97 בעולם בהתנשאותו.

ההר ממוקם בראשם של קרחון טוינבי, וקרחון סדג'וויק; ההר ממוקם 8 קילומטרים ממערב למפרץ ג'ורג' השישי.

## היסטוריה
### גילוי ההר

ההר נצפה ממרחק לראשונה בשנת 1909, על ידי המשלחת הצרפתית לאנטארקטיקה בפיקודו של ז'אן-באטיסט שארקו, אולם המשלחת באותה עת חשבה כי רכס דאגלס כולו (כמו גם הר זה) אינם מצויים באי אלכסנדר (אלא בחצי האי האנטארקטי).

חלק זה של רכס דאנגלס נסקר בשנת 1936 על ידי סטיבנסון (Stephenson), פלמינג (Fleming), וברטרם (Bertram) אנשי המשלחת הבריטית אל ארץ גרהאם בפיקודו של ג'ון ריימיל.

הרכס מופה כולה בהתבסס על תצלומי האוויר שצולמו על ידי משלחת החקר האנטארקטית רון בשנת 1947.

ההר נסקר ומופה בשנית על ידי סקר שטחי חסות איי פוקלנד בשנת 1948, הסקר הסתמך על הסקרים על הקרקע ועל תצלומי האוויר של משלחת רון.

### מקור השם

שמו של ההר ניתן לו על ידי אנשי סקר שטחי חסות איי פוקלנד.

ההר (וכן נונאטאק סטיבנסון) נקרא על שמו של אלפרד סטיבנסון (Alfred Stephenson), שהיה מנהיג משלחת החקר מטעם המשלחת הבריטית אל ארץ גרהאם, אשר חקרה את אזור מפרץ ג'ורג' השישי בשנת 1936.

### טיפוס על ההר

מעולם לא טיפסו לפסגת ההר.

## ראו גם
* נונאטאק סטיבנסון
* הר אגברט
* הר ספיבי
* הר האקל

## לקריאה נוספת

• Damien Gildea, **[https://books.google.co.il/books?id=mLHtBgAAQBAJ&pg=PT15&lpg=PT15&dq=%22Mount+Stephenson%22+Antarctica&source=bl&ots=8IGn1Ky0Ug&sig=ACfU3U3N-vvMW2DTEZENGC9P36K0vX-ZOQ&hl=en&sa=X&ved=2ahUKEwjk6ffC6fDqAhUtRBUIHZe1Bgk4ChDoATAEegQICBAB#v=onepage&q=%22Mount%20Stephenson%22%20Antarctica&f=false Antarctic Peninsula - Mountaineering in Antarctica: Travel Guide]**

• Defense Mapping Agency 1992, **[https://books.google.co.il/books?id=sgSnbMOD_VsC&pg=PA445&lpg=PA445&dq=%22Mount+Stephenson%22+Antarctica&source=bl&ots=qbXHztUeza&sig=ACfU3U2WL6C0Y43TCH97QwJTyzL4oLo9xA&hl=en&sa=X&ved=2ahUKEwjD-L2B6vDqAhXAVRUIHTwKByM4FBDoATADegQIChAB#v=onepage&q=%22Mount%20Stephenson%22%20Antarctica&f=falsee Sailing Directions (planning Guide) and (enroute) for Antarctica]**, P 377

## קישורים חיצוניים
* הר סטיבנסון באתר הסקר הגאולוגי של ארצות הברית
* הר סטיבנסון באתר הגאזט האנטארקטי של ממשלת אוסטרליה
* הר סטיבנסון באתר הגאזט האנטארקטי המשווה SCAR של ממשלת אוסטרליה
* הר סטיבנסון באתר peakbagger
* מפת אזור הר סטיבנסון
* תחזית מזג אוויר עדכנית ארוכת טווח עבור הר סטיבנסון (לפי גבהים)

## הערות שוליים

סטיבנסון
סנקט פטרבורג (צוללת)

**B-585 סנקט פטרבורג** (על שם העיר סנקט פטרבורג) היא הצוללת הראשונה בסדרת "סנקט פטרבורג" של הצי הרוסי. זוהי צוללת מהדור הרביעי של צוללות חשמליות המונעות בדיזל שתוכננה ונבנתה בברית המועצות לשעבר וברוסיה כדי להחליף את סדרת קילו.

בניית הצוללת החלה בדצמבר 1997 והיא הושקה באוקטובר 2004. לאחר שעברה הפלגות מבחן (sea trials) נקלטה לשירות במאי 2010. עם זאת, הצי הרוסי החליט שלא לקבל את סדרת צוללות סנקט פטרבורג לאחר שהתגלה כי מערכות ההנעה והסונאר שלה אינן מספקות. לאחר תיקונים בצוללת התקבלה. בשנת 2014 הצטרפה הצוללת לצי הצפוני.

## רקע ובנייה
"סנקט פטרבורג" היא כלי השיט הראשון מסדרת הצוללות "לאדה" שעוצבה על ידי לשכת העיצוב רובין, מתוכם הצי תכנן לרכוש שמונה כלי שיט מדגם זה. גרסה מצוידת פחות, סדרת "אמור", משווקת לייצוא. סדרת "סנקט פטרבורג" תוכננה בשנות התשעים של המאה העשרים והיא מיועדת להיות ממשיכת דרכן של הצוללות מסדרת "קילו" הגדולות יותר. סדרת הקילו נחשבת לאחת מצוללות הדיזל השקטות ביותר והן מכונות "חור שחור" בשל כך. בין שיפורי היכולות הצפויים של סדרת סנקט פטרבורג ביחס לקודמתה היו שילוב של ציפוי משופר (למזעור קשר סונאר), טווח השייט המורחב והשדרוג לכלי נשק חדשים יותר לפעולות נגד צוללות ולוחמה נגד ספינות. צוללות מדגם זה יכולות גם לערוך סיור ולהגן על מתקנים ימיים ונתיבי ים.

בתוך מחסור חמור בכספים שהמדינה חוותה במהלך שנות 1990 בעקבות התפרקות ברית המועצות השדרית של סנקט פטרבורג הונחה ב-26 בדצמבר 1997, על ידי מספנת האדמירליות בסנקט פטרבורג. החברה מתמחה בבניית צוללות, לאחר שבנתה יותר מ-300 צוללות, כולל הצוללות הגרעיניות מסדרת ויקטור-אלפא. עד 2006, נוצרו עוד שלוש צוללות נוספות מסדרת סנקט פטרבורג: "קרונשטדט" ו"סבסטופול" הוכנסו לשירות בצי. *סנקט פטרבורג* הושקה ב-28 באוקטובר 2004, במקביל לחגיגות 300 שנה להקמתה של העיר סנקט פטרבורג, לפני שעברה מספר ניסויים בים, כדי לאמת את מערכותיה, עד 2009.

החל מ-25 בפברואר 2008, הצוללת מהווה חלק מהבריגדה ה-13 של אוניות בתיקון ובנייה (היחידה הצבאית מספר 22875) והיא עוגנת לרוב בבסיס הצי בלנינגרד.

## היסטוריה מבצעית
ב-6 במאי 2010 הוכנסה "סנקט פטרבורג" לשירות מבצעי בחיל הים הרוסי. הסירה לאחר מכן עברה אימונים קרביים עם הצי הבלטי והשתתפה במצעד ימי ובתרגילים. במקביל המשיכה בניסויים ימיים עד סוף 2011.

בנובמבר 2011 החליט הצי הרוסי שסדרת "סנקט פטרבורג" לא תתקבל לשירות, מכיוון שהצוללת לא הצליחה לעמוד בדרישות בצי במהלך הניסויים. לטענת *[[איזבסטיה|איזווסטיה]]*, החיסרון העיקרי היה חוסר יכולתה של יחידת ההנעה לייצר מחצית מההספק הצפוי, יחד עם חוסר היעילות של מערכת הסונאר. עם הפסקת בניית שתי הצוללות האחרות בסגנון זה, הצי הרוסי הורה על ייצור צוללות משופרות נוספות מסדרת קילו. ההחלטה לדחות את אישור הצוללת בפברואר 2012 על ידי המפקד העליון של הצי הרוסי, ולדימיר וויסוצקי, הוסברה בכך ש"הצי הרוסי אינו זקוק ל"סנקט פטרבורג" במתכונתה הנוכחית." הצוללת נותרה אב טיפוס ניסיוני.

"סנקט פטרבורג" נשאה בהצלחה שיגור טילים בהתאם ללוח האימונים הקרבי בים ברנץ. טיל השיוט שוגר ממיקום תת-ימי ב-17 בנובמבר 2016. הניסויים הסתיימו בהצלחה בדצמבר 2018 וביולי 2020 אף השתתפה במצעד הימי השנתי לציון 321 שנה לצי הרוסי.

## קישורים חיצוניים

* פרויקט הצוללת באתר GlobalSecurity.org
## הערות שוליים

קטגוריה:צוללות הצי הרוסי
קטגוריה:2004 ברוסיה
קטגוריה:אוניות מלחמה סובייטיות ורוסיות
יחסי הפיליפינים–טורקיה

ממוזער|מזכיר החוץ של הפיליפינים טאודורו לוקסין נפגש עם שגרירת טורקיה ארטמיז סימר, 2019
**יחסי הפיליפינים–טורקיה** הם היחסים הדיפלומטיים הרשמיים בין **[[הפיליפינים|רפובליקת הפיליפינים]]** ובין **[[טורקיה|הרפובליקה הטורקית]]**.

## היסטוריה
יחסים דיפלומטיים רשמיים בין המדינות כוננו ב-13 ביוני 1949 על ידי חתימת חוזה ידידות. טורקיה הקימה את שגרירותה במנילה בשנת 1990, ואילו הפיליפינים הקימה את שגרירותה באנקרה באוקטובר 1991. טורקיה הקימה גם קונסוליית כבוד בסבו בשנת 1992.

## ביקורים רמי דרג
נשיא הפיליפינים פידל ראמוס ערך ביקור ממלכתי בטורקיה בפברואר 1995. גם נשיא טורקיה סוליימאן דמירל, ערך ביקור ממלכתי בפיליפינים בפברואר 1999. בספטמבר 2009 ארגנה נשיאת הפיליפינים גלוריה מקפגל ארויו ביקור בטורקיה. בנובמבר 2014 ראש ממשלת טורקיה אהמט דבוטאולו, ונשיא הפיליפינים בניגנו אקינו (השלישי) נפגשו יחד במנילה כדי לדון על תהליך השלום עם Bangsamoro ועל האיום של דאעש בפיליפינים.

## יחסים ביטחוניים
הפיליפינים אינה חתומה על חוזה הסגרה עם טורקיה. טורקיה תומכת בפתרון הסכסוך בדרום הפיליפינים והייתה מעורבת בשיחות השלום של ממשלת הפיליפינים עם החזית לשחרור האסלאם מורו (MILF). טורקיה היא חלק מהגוף העצמאי להפסקת הפיקוח (IDB) המפקח על הפסקת הכוחות המזוינים של MILF. ארגון טורקי הוא גם חבר בצוות המעקב של צד שלישי המוטל עליו לפקח על יישום כל ההסכמים בין הממשלה הפיליפינית לבין MILF. חברות טורקיות השתתפו במודרניזציה של שישה נגמ"שים של צבא הפיליפינים.

## נציגויות דיפלומטיות
* הפיליפינים מחזיקה בטורקיה שגרירות באנקרה ו-3 קונסוליות בגזיאנטפ, איזמיר ומרסין.
* טורקיה מחזיקה בפיליפינים שגרירות במנילה וקונסוליה כללית בסבו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי טורקיה–סינגפור

**יחסי טורקיה–סינגפור** (בטורקית: **Singapur-Türkiye ilişkileri**, באנגלית: **Singapore–Turkey relations**) הם יחסי החוץ בין '''הרפובליקה הטורקית''' ובין '''רפובליקת סינגפור'''. היחסים הדיפלומטיים בין המדינות כוננו ב-12 בפברואר 1969. סינגפור מחזיקה שגרירות באנקרה, ואילו טורקיה מחזיקה שגרירות בסינגפור.

## יחסים כלכליים
מוצרי היצוא העיקריים של טורקיה כוללים ברזל ופלדה; שמני דלק מינרליים; מצעי ריהוט, מנורות, אביזרים; דוודים וחלקים; פריטי לבוש ואביזרים סרוגים. היבוא הטורקי מורכב בעיקר מחבילות דואר ועסקאות מיוחדות; מכונות ומכשירים חשמליים; מוצרי אלומיניום ופלסטיק.

במהלך ביקורו של נשיא סינגפור, סלפן רמנתן, בטורקיה בשנת 2009, סוכם על איחוד הלשכות של מועצת טורקיה - יחסי חוץ כלכליים (TOBB-DEIK) והפדרציה העסקית בסינגפור (SBF) הסכם על הקמת מועצת הסחר טורקיה–סינגפור. המועצה שמה לה למטרה לקדם את הסחר הדו-צדדי בין המדינות, וכן לפתח שיתופי פעולה תעשייתיים וטכנולוגיים. טורקיה וסינגפור מתקשרות על הסכמי "הימנעות ממיסוי כפול ומניעת התחמקות פיסקלית ביחס למיסים על הכנסה" ו"קידום והגנה הדדית של השקעות ".

המסחר הדו-צדדי הגיע לשיא בשנת 2011 כאשר המסחר הכולל הגיע ל-2.2 מיליארד דולר בשנת 2011, עלייה של 79 אחוז לעומת השנה הקודמת.

הסכם סחר חופשי בין שתי המדינות נחתם בנובמבר 2015 ונכנס לתוקף באוקטובר 2017 במהלך פסגת ה-G20 באותה השנה.

## ביקורים רשמיים
בשנת 2012 ביקר בסינגפור סגן ראש ממשלת טורקיה, עלי באבאקן, שם נפגש עם נשיא סינגפור, טוני טאן, סגן ראש הממשלה ת'רמן שנמוגראטנם, שר החוץ ק. שאנמוגאם ושר המסחר והתעשייה לימן נג קיאנג. שני המנהיגים הסכימו להעמיק את שיתוף הפעולה הדו-צדדי בין מגזרים שונים, כולל סחר, השקעות ומימון. במהלך הפגישות הכירו המנהיגים במצב המצוין של היחסים הדו-צדדיים בין סינגפור לטורקיה. באבקאן בירך בחום על כוונתה של סינגפור לפתוח שגרירות באנקרה בהמשך אותה שנה. הם גם החליפו דעות על ההתפתחויות האזוריות באסיה ובמזרח התיכון.

נשיא טורקיה ארדואן, שהיה אז כראש ממשלה, ביקר בסינגפור ב-8–9 בינואר 2014. ראש ממשלת הפיליפינים, לי הסיין לונג, ביקר בטורקיה ב-12–15 באוקטובר 2014. ראש הממשלה בינאלי ילדרים ערך ביקור רשמי בסינגפור בתאריכים 21–22 באוגוסט 2017.

## הגירה
ישנם 500 אזרחים טורקיים בסינגפור ומעל 50 חברות טורקיות הרשומות בסינגפור.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי טורקיה–מלזיה

**יחסי טורקיה–מלזיה** (בטורקית: **Malezya-Türkiye ilişkileri**, במלאית: **Hubungan Malaysia–Turki**) הם יחסי החוץ בין '''הרפובליקה הטורקית''' ובין '''פדרציית מלזיה'''.

## סקירה כללית
היחסים בין המדינות החלו במהלך המאה ה-19 בין הסולטנויות של חצי האי המלאי והאימפריה העות'מאנית. היחסים בין המדינות התגברו בתקופות הסולטאן אבו בכר מסולטנות ג'והור, שביקר לעיתים קרובות באיסטנבול. במהלך אחד מביקוריו בשנת 1890, הוא ואחיו התחתנו עם נשים טורקיות. נישואים אלה הביאו לא רק לחיזוק היחסים הבילטראליים, אלא גם הובילו את הופעתם של נישואי תערובת בין טורקים למלאים. היחסים בין טורקיה המודרנית למלזיה כוננו בשנת 1964, כמעט מיד לאחר הקמת מלזיה. בשנת 2014 ביקר ראש ממשלת מלזיה, נג'יב ראזק, בטורקיה כדי לחזק את היחסים הדו-צדדיים ולחתום על הסכם סחר חופשי. כתוצאה מכך, לא רק שנחתמו הסכמים על שיתוף פעולה אסטרטגי וסחר חופשי, אלא גם דרישות הוויזה בוטלו. שתי המדינות מגבירות את שיתוף הפעולה שלהן בסחר ובהשקעות, במיוחד בתחום הבנקאות האיסלאמית. טורקיה מצפה ממלזיה להפוך לשותפת הסחר העיקרית שלה בין מדינות דרום מזרח אסיה.

## נציגויות דיפלומטיות
* טורקיה מחזיקה במלזיה שגרירות בקואלה לומפור.
* מלזיה מחזיקה בטורקיה שגרירות באנקרה ו-2 קונסוליות בבורסה ואיזמיר.

## הערות שוליים

קטגוריה:ערכים ללא קטגוריות פיזיות - יחסי חוץ
סלים שופי

**סלים שופי** (1931 – יוני 2012) היה דרוזי-ישראלי שכיהן כראש מועצת מג'דל שמס ושירת כלוחם בסיירת מטכ"ל.

## קורות חיים
שופי נולד במג'דל שמס שבסוריה. בגיל 16 עזב את כפרו, לאחר שהצבא הסורי גילה שהוא מבריח משפחות יהודיות לארץ ישראל בחשאי דרך השטח, עבר לשטחי היישוב היהודי ולמדינת ישראל שבדרך והתגורר בדלית אל-כרמל. הוא התגייס לארגון ההגנה ולאחר מכן לצה"ל ופעל ביחידת המסתערבים. בין פעולותיו היה סיוע ליהודי סוריה לעלות לישראל. כמו כן נטל חלק בפעולות סיירת הצנחנים לתחזוקה של מתקני ציתות בסוריה. כשאברהם ארנן הקים את סיירת מטכ"ל ב-1957, אז במסגרת יחידה 154, הוא צירף את שופי לשורותיה. שופי נטל חלק במבצעים מיוחדים רבים, באחד מהם סייע לחלץ את צוותו של בנימין נתניהו שנקלע לסופת שלגים באזור החרמון. השתחרר מצה"ל בדרגת רב-סרן.

לאחר מלחמת ששת הימים חזר למג'דל שמס, והקים מסעדה ליד בריכת רם. ב-1993 מונה על ידי שר הפנים לראש המועצה וכיהן בתפקיד עד 2004.

שופי היה נשוי לג'מילה, אותה הכיר במהלך פעילותו החשאית בעת ששהה בחאצביא שבלבנון והביאה לישראל ב-1958.

שופי נקבר תחילה במג'דל שמס וקברו הועבר על ידי בנו בסמוך למסעדה שניהל ליד בריכת רם.

במקום קבורתו ניטעו 13 עצים שנטע בעצמו שנים לפני זה עם גרעין הלוחמים שהקימו את סיירת מטכ"ל.

על שמו של שופי הקימה הקרן לידידות תוכנית מלגות לצעירי העדה הדרוזית בישראל, אשר סיימו שירות צבאי או שירות אזרחי או לאומי והתקבלו ללימודים למוסד אקדמי מוכר בארץ.

## קישורים חיצוניים
* 
* 
* 

## הערות שוליים

קטגוריה:פוליטיקאים דרוזים ישראלים
קטגוריה:ראשי מועצות מקומיות בישראל
קטגוריה:לוחמי סיירת מטכ"ל
קטגוריה:מג'דל שמס: אישים
קטגוריה:ישראלים שנולדו ב-1931
קטגוריה:ישראלים שנפטרו ב-2012
מריוס פרקביצ'יוס

**מריוס פרקביצ'יוס** (באנגלית: **Marius Prekevičius**; נולד ב-22 במאי 1984 בגרגזדאי שבמחוז קליפידה) הוא כדורסלן ליטאי לשעבר, אשר היה חבר בנבחרת הכדורסל הלאומית באולימפיאדת 2008.

## קבוצות בהן שיחק
*2001- 2002: נשרי וילנה .
*2005-2006: KK Włocławek .
*2007- 2008: שיאוליאי (בהמשך יחזור לקבוצה זו בשנים 2010 וכן ב-2011- 2012).
*2008-2009:לייטובוס ריטאס וילנה.
*2009-2010: אזובמאש מריופול.
*2010- 2011:דניפרו אזוט
*ינואר 2013: חתם בSanaye Petrochimi Mahshahr BC 
*2013-2014: שיחק בקבוצה הליטאית MB legal-Tikroji Sauga

## הישגים
* 2003: מדליית כסף באליפות העולם לנבחרת הנוער.
* 2004: מדליית כסף באליפות אירופה עם נבחרת העתודה.
* 2005: מדליית זהב באליפות העולם עם נבחרת העתודה.
* 2006: מדליית כסף באליפות פולין.
* 2007: מדליית ארד באליפות ליטא.
* 2007: זכייה באליפות המכללות.
* 2008: מדליית ארד באליפות ליטא.
* 2009: מדליית זהב באליפות אוקראינה
* 2009: מדליית זהב באליפות ליטא.
* 2010: מדליית ארד באליפות ליטא.
* 2010: מדליית ארד באליפות ליטא.
* 2010: מדליית ארד באליפות ליטא.
* 2011: מדליית זהב באליפות ליטא.

## קישורים חיצוניים

* אתר ליגת העל הליטאית

## הערות שוליים

קטגוריה:כדורסלנים ליטאים
קטגוריה:ליטאים שנולדו ב-1984
יחסי טאיוואן–טורקיה

**יחסי טאיוואן–טורקיה** הם יחסי החוץ בין '''הרפובליקה הסינית''' ובין '''הרפובליקה הטורקית'''.

## סקירה כללית

ב-4 באפריל 1934 נחתם "הסכם הידידות בין סין לטורקיה", ושגרירות סין ברפובליקה של טורקיה הוקמה באנקרה. ב-1 בינואר 1945 שודרגה המשלחת הטורקית בסין לדרגת שגרירות.

לאחר שממשלת רפובליקת סין עברה לטייוואן בשנת 1949, מכיוון שממשלת טורקיה שמרה על עמדה אנטי-קומוניסטית חזקה במהלך המלחמה הקרה, היא עדיין שמרה על יחסים דיפלומטיים עם הרפובליקה של סין. סין הביעה באופן פומבי את תמיכתה בתנועת השמאל בטורקיה. כשאדנאן מנדרס היה בשלטון, הרפובליקה העממית של סין תקפה ללא הפסקה את טורקיה כ"כלב ריצה אימפריאליסטי", וגם דעת הקהל הטורקית יצרה דימוי שלילי של סין. ב-29 בינואר 1960 הוקמה האגודה לידידות טורקיה-סין באנקרה שבטורקיה.

ב-4 באוגוסט 1971 כוננה טורקיה יחסים דיפלומטיים עם הרפובליקה העממית של סין. ב-5 באוגוסט היא ניתקה את היחסים הדיפלומטיים עם הרפובליקה של סין. ב-24 באוקטובר, טורקיה, כמו רוב המזרח התיכון ומדינות אירופה, תמכה בהחלפת הרפובליקה העממית של סין במקום טאיוואן במושב העצרת הכללית של האו"ם על סוגיית הייצוג הסיני .

בשנים 2001 ו-2005, שרי החוץ של הרפובליקה של סין טיאן הונגמאו והאן טאנגשאן ביקרו בטורקיה ברציפות. ב-3 בפברואר 2018, ראש עיריית טייפה, ק. וונשה, הוביל משלחת לביקור בטורקיה והפך לראש המחוז והעיר הטייוואנית שביקר במדינה.

## נציגויות דיפלומטיות
ב-21 באוגוסט 1989, הרפובליקה של סין הקימה נציגות כלכלית במשרד התרבות באנקרה. ב-16 בנובמבר 1993 הועלתה לדרגת המשלחת הכלכלית והתרבותית של טייפה באנקרה.

ב-12 בנובמבר 1993 הקימה טורקיה משלחת כלכלית טורקית בטאיוואן, ששמה שונה לאחר מכן למשרד הסחר הטורקי בטייפה בראשית 1994. באוגוסט 1999 הקים המשרד את איגוד התרבות והכלכלה של טאיוואן–טורקיה, וחבריו כוללים חוגים פוליטיים, עסקיים ואקדמיים בשתי המדינות.

## יחסי סחר
בשנת 2019, טורקיה הייתה שותפת הסחר ה-34 בגודלה של טאיוואן, שותפת היבוא ה-43 בגודלה, ושותפת הייצוא ה-27 בגודלה. שווי היצוא לטורקיה היה 1,211,381,896 דולר, ירידה בשנה החולפת של 23.244%. היבוא מטורקיה הסתכם ב-336,513,446 דולר, ירידה בשנה החולפת של 9.110%. היצוא הסתכם ב-684.868,450 דולר, ירידה אשתקד של 28.692%. בשנת 2018 הייתה טורקיה שותפת הסחר ה-32 בגודלה, שותפת היבוא ה-45 בגודלה ושותפת הייצוא ה-22 בגודלה של טאיוואן.

## קישורים חיצוניים

* יחסי טאיוואן–טורקיה, באתר משרד החוץ הטאיוואני

קטגוריה:ערכים ללא קטגוריות פיזיות - יחסי חוץ
האגודה האוריינטלית האמריקאית

**החברה האוריינטלית האמריקאית** (באנגלית: **American Oriental Society**) הוקמה על פי חוקי מסצ'וסטס ב-7 בספטמבר 1842. זוהי אחת האגודות המדעיות הוותיקות ביותר בארצות הברית, והיא העתיקה ביותר שהוקדשה לתחום מלגה מסוים.

האגודה מעודדת מחקר בסיסי בשפות המזרח הקרוב ואסיה ובספרותו, והיא מכסה נושאים כמו פילולוגיה, ביקורת ספרותית, ביקורת טקסטואלית, פלאוגרפיה, אפיגרפיה, בלשנות, ביוגרפיה, ארכאולוגיה והיסטוריה של ההיבטים האינטלקטואליים והרוחניים של תרבויות המזרח, בעיקר בהיבטים של פילוסופיה, דת, פולקלור ואמנות.

החברה קשורה קשר הדוק עם אוניברסיטת ייל, בה נמצאת הספרייה שלה. החברה מפרסמת כתב עת רבעוני, כתב העת של החברה האוריינטלית האמריקאית (Journal of the American Oriental Society), כתב העת האמריקני החשוב ביותר בשפות ההיסטוריות של אסיה.

נשיאים לשעבר של החברה כוללים את תיאודור דווייט וולסי , ג'יימס הדלי , ויליאם דווייט ויטני, דניאל קויט גילמן , ויליאם ה. וורד , קרופורד האוול טוי, מוריס ג'אסטרו ג'וניור , הרולד ה. בנדר  ולודו רוצ'ר .

## קישורים חיצוניים

* 

## הערות שוליים

קטגוריה:אגודות מדעיות
קטגוריה:ארצות הברית: ארגונים
קטגוריה:מדעי הרוח
אדפיפורמס

**אדפיפורמס** (שם מדעי: Adapiformes) היא קבוצה של פרימטים נכחדים, בני הקבוצה בעלי אף-לח שהיו מקרוביהם של הלמורים. בני הקבוצה התקיימו החל מתחילת האאוקן עד המיוקן והמאובנים שלהם התגלו לאורך רוב היבשות הצפוניות (אירופה, אסיה ואמריקה הצפונית) ודרומה עד לדרום אסיה ולצפון אפריקה. החוקרים חלוקים על הסיווג המוחלט של הקבוצה, כאשר חלק מעריכים שהקבוצה פרפילטית או אף פוליפילטית.

הקבוצה הוגדרה ב-1977 בידי החוקר רוברט הופסטטר , אשר הגדיר אותה על שם משפחת האדפיים (Adapidae). במבנה גופם הם היו בעלי מספר מאפיינים של בעלי אף-יבש אך גם בעלי מאפיינים פרימיטיביים יותר.

הם התאימו לחיים על העצים והיו בעלי מבנה רגליים חזקות וזנב שרירי וגמיש, שהתאימו לקפיצה. לסתותיהם היו ארוכות יחסית עם חותכות רחבות, שלוש טוחנות בחצי לסתם וניב בודדת. מבנה השיניים מרמז על תזונה בעיקר מעלים ומבנה הגולגולת מרמז על התפתחות של גזע המוח, באופן בולט יותר משל הלמורים.

## מיון
*אינפרא-סדרה **אדפיפורמס** (Adapiformes) - נכחדה
***משפחה Azibiidae
***משפחה Djebelemuridae
**על-משפחה Adapoidea
***משפחה Notharctidae
***משפחה Sivaladapidae
***משפחה אדפיים (Adapidae)

בעבר קישרו לקבוצה את האומומידיים הדומים לטרסיוסיים. כיום הם משויכים לקבוצת הקופיפים שבבעלי אף-יבש.

## קישורים חיצוניים

* 

*
קטגוריה:בעלי חיים שתוארו ב-1977
קטגוריה:טקסונים שתוארו בידי רוברט הופסטטר
דמויי למור

**דמויי למור** (שם מדעי: Lemuriformes) היא אינפרא-סדרה של פרימטים מתת-סדרת בעלי אף-לח, הכוללת את כל המינים החיים בתת-הסדרה. הם קרויים על שם קבוצת הלמורים שוכני מדגסקר.

קבוצה זו התפתחה החל מהפלאוקן ונפרדה מהקבוצה אדפיפורמס. המאפיינים שלהם כוללים לסת בעלת שיניים דמויות מסרק בלסת התחתונה, המשמשת לטיפוח הפרווה, החוטם שלהם ארוך וכשמם מפריש לחות, המעוררת את חוש הריח החד שלהם. רובם חיים לבדם או בקבוצות קטנות והמוח שלהם קטן.

מינים אלה חיים רק ביערות גשם ויערות שונים לאורך אפריקה, דרום אסיה ודרום-מזרח אסיה ובאי מדגסקר, שם הם מילאו את מרבית הגומחות הקיימות. מינים אלה קטנים יחסית והגדול ביותר ביניהם הוא האינדרי שמגיע למשקל 10 קילוגרם. בעבר היו מינים שהגיעו לגודל גורילה כמו למור ענק.

## מיון
*על-משפחה למורים (Lemuroidea)
** משפחה למורי קוף (Archaeolemuridae) - נכחדה
** משפחה למורי ספורט (Lepilemuridae)
** משפחה למורי קואלה (Megaladapidae) - נכחדה
** משפחה למורי עצלן (Palaeopropithecidae) - נכחדה
** משפחה למוריים (Lemuridae)
** משפחה דאובנטוניים (Daubentoniidae) - בה סוג ומין יחיד: איי איי (Daubentonia madagascariensis)
** משפחה אינדריים (Indridae)
** משפחה למורים צמריים (cheirogaleidae)
*על-משפחה לוריסים (Lorisoidea)
** משפחה לוריסיים (Lorisidae)
** משפחה גלגויים (Galagidae)

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1821
קטגוריה:טקסונים שתוארו בידי ג'ון אדוארד גריי
יחסי יפן–מלאווי

**יחסי יפן–מלאווי** הם היחסים הדיפלומטיים הרשמיים שבין **[[יפן]]** לבין **[[מלאווי|רפובליקת מלאווי]]**.

## סקירה כללית
יפן ורפובליקת מלאווי מקיימות יחסים דיפלומטיים רשמיים. היחסים הדיפלומטיים שבין יפן למלאווי כוננו ביולי 1964.

## ביקורים רמי דרג
### ממלאווי ליפן
* בקילי מולוזי, נשיא מלאווי (2003)
* בינגו וה מותריקה, נשיא מלאווי (2006, 2008)
* ג'ויס באנדה, נשיאת מלאווי (2013)

## נציגויות דיפלומטיות
* יפן מיוצגת במלאווי בדרג השגרירות, באמצעות שגרירות רשמית שהיא מחזיקה בלילונגווה, בירת המדינה.
* מלאווי מיוצגת ביפן בדרג השגרירות, באמצעות שגרירות רשמית שהיא מחזיקה בטוקיו, בירת המדינה.

## קישורים חיצוניים

* יחסי יפן–מלאווי, באתר משרד החוץ היפני

## הערות שוליים

קטגוריה:ערכים ללא קטגוריות פיזיות - יחסי חוץ
יחסי הרפובליקה המרכז-אפריקאית – יפן

**יחסי הרפובליקה המרכז-אפריקאית–יפן** הם היחסים הדיפלומטיים שבין **[[הרפובליקה המרכז-אפריקאית]]** לבין **[[יפן]]**.

## סקירה כללית
הרפובליקה המרכז-אפריקאית ויפן מקיימות יחסים דיפלומטיים רשמיים. היחסים הדיפלומטיים שבין הרפובליקה המרכז-אפריקאית לבין יפן כוננו בשנת 1960.

## ביקורים רמי דרג
### מהרפובליקה המרכז-אפריקאית ליפן
* אנדרה קולינגבה, נשיא הרפובליקה המרכז-אפריקאית (1990)
* פוסטאן-ארקאנז' טואדרה, נשיא הרפובליקה המרכז-אפריקאית (2019)

## נציגויות דיפלומטיות
* הרפובליקה המרכז-אפריקאית אינה מיוצגת ביפן בדרג השגרירות. הרפובליקה המרכז-אפריקאית מיוצגת ביפן בדרג הקונסולרי, באמצעות קונסוליה רשמית אחת בבירה טוקיו.
* יפן אינה מיוצגת ברפובליקה המרכז-אפריקאית הן בדרג השגרירות והן בדרג הקונסולרי. יפן האמינה את שגרירותה שביאונדה, קמרון הסמוכה, על הרפובליקה המרכז-אפריקאית.

## קישורים חיצוניים
* יחסי הרפובליקה המרכז-אפריקאית–יפן, באתר משרד החוץ היפני

## הערות שוליים

קטגוריה:ערכים ללא קטגוריות פיזיות - יחסי חוץ
קרוזה LC 956

**קרוזה LC 956** (בצ'כית : **Karosa LC 956**) הוא אוטובוס תיירות מתוצרת יצרנית כלי הרכב הצ'כית **Karosa**  אשר יוצר בין השנים 2006–2001 בצ'כיה

## קרוזה LC 956

* דגם "קרוזה LC 956" משתייך לסדרה "קרוזה 900" ("Karosa 900 series" ) שיוצרה בין השנים 2004–1997. דגם "קרוזה LC 956" מבוסס על הדגם הקודם "Karosa LC 936"  אשר יוצר בין השנים 2002 - 1996 (שנת דגם 1997)
* מנוע דיזל מסוג "Iveco Cursor F2 B" (מנועי פיאט - איווקו "Iveco Cursor" )
* מנוע אחורי מותקן מאחורי הציר האחורי
* סוג שלדה - חצי תומך עצמי עם מסגרת
* 51 - 46 מושבים 
* הגישה היא דרך שתי דלתות חיצוניות 
* המושבים ניתנים להתאמה במצב שכיבה עם תצורת 2 + 2
* דגם "קרוזה LC 956" מוגדר "אוטובוס רצפה גבוהה" ("High-floor" )
* קיבולת מכל דלק - 350 ליטר
* צמיגים : 295/80 R22.5

## גלריה

קובץ:Praha, Holešovice, Karosa LC 956.JPG | "קרוזה LC 956"
קובץ:Probo bus Praha - Volary.jpg | "קרוזה LC 956"
קובץ:Na Knížecí, Karosa LC 956 na lince Probo Bus z Písku.jpg | "קרוזה LC 956"
קובץ:Praha, Nádraží Holešovice, Karosa LC 956, BusLine.jpg | "קרוזה LC 956"
קובץ:Svinov mosty horní zastávka, autobus Veolia Transport.jpg | "קרוזה LC 956"
קובץ:Roztyly, Karosa LC 956 Comett Plus.jpg | "קרוזה LC 956"
קובץ:Roztyly, autobusy Comett Plus (cropped).jpg | "קרוזה LC 956"


## ראו גם
* קרוזה B 741
* קרוזה מספר 80
* קרוזה ŠM 11

## קישורים חיצוניים

## הערות שוליים

קטגוריה:דגמי אוטובוסים
קטגוריה:כלי רכב שהושקו ב-2001
קטגוריה:כלי רכב המיוצרים בצ'כיה
קטגוריה:כלי רכב מנוע אחורי
קרוזה ŠM 11

**קרוזה ŠM 11** (בצ'כית : **Karosa ŠM 11**) הוא אוטובוס עירוני מתוצרת יצרנית כלי הרכב הצ'כית **Karosa**  אשר יוצר בין השנים 1965–1981 בצ'כיה.

## "קרוזה ŠM 11"
* אב הטיפוס הוצג בשנת 1962
* יוצרו כ-9,900 יחידות
* דגם "קרוזה ŠM 11" מוגדר "אוטובוס רצפה גבוהה" ("High-floor" )
* 3 דלתות בתצורה 2 + 2 +2
* מנועי דיזל תוצרת סקודה
* סוג שלדה - חצי תומך עצמי עם מסגרת

### גרסאות תצורות מושבים
* 31 מושבים, 59 מקומות עמידה, סך הכל 90 נוסעים
* 27 מושבים, 69 מקומות עמידה, סך הכל 96 נוסעים

## טרוליבוס "סקודה T11"
[ממוזער|ימין|200px|[טרוליבוס "סקודה T11" בעיר ברנו]]
הטרוליבוס הוא אוטובוס ציבורי המונע באמצעות רשת החשמל. הטרוליבוס דומה בחזותו ובמבנהו לאוטובוס רגיל, אך הוא מצויד במנוע חשמלי, ובאמצעים המחברים אותו אל חוטי חשמל התלויים, בדרך כלל, מעל למסלול נסיעתו.

בין השנים 1970–1964 יוצרה גרסת טרוליבוס בשם "סקודה T11". גוף דגם ה-"Škoda T11" התבסס על דגם "קרוזה ŠM 11".

אב הטיפוס יוצר בשנת 1964.

יוצרו 8 יחידות מתוכם 4 יחידות נרכשו על ידי רשות התחבורה בעיר פלזן (2 יחידות בשנת 1966 ו-2 יחידות בשנת 1970). 3 יחידות נרכשו בשנת 1967 על ידי רשות התחבורה בברטיסלאבה בסלובקיה.

הטרוליבוס האחרון בשירות, בעיר פלזן, עבר שיפוץ בשנת 1980.

אורך הדגם - 10,950 מ"מ, רוחב - 2,500 מ"מ. משקלו 8.35 טון (ריק). מספר נוסעים : 23, מקומות עמידה 71, סך הכל 94 נוסעים. מהירות שיא : 65 קמ"ש.

## גלריה

קובץ:ŠM 11 na lince 188 v Malešicích.jpg | "קרוזה ŠM 11"
קובץ:Zahradní Město, ŠM 11.jpg | "קרוזה ŠM 11"
קובץ:ČEZ Arena Ostrava 2007 - Flickr - Infodad (58).jpg | "קרוזה ŠM 11"
קובץ:ČEZ Arena Ostrava 2007 - Flickr - Infodad (56).jpg | "קרוזה ŠM 11"
קובץ:ČEZ Arena Ostrava 2007 - Flickr - Infodad (54).jpg | "קרוזה ŠM 11"
קובץ:Brno, Husovice, Svitavská, BMUE 2012, Karosa ŠM 11 č. 2834 (01).jpg | "קרוזה ŠM 11"
קובץ:Ostrava, Karosa ŠM 11 (interiér).jpg | "קרוזה ŠM 11" - מבט למושבי הנוסעים
קובץ:ČEZ Arena Ostrava 2007 - Flickr - Infodad (47).jpg | "קרוזה ŠM 11" - מבט לתא הנהג ולוח מחוונים



קובץ:Brno, Řečkovice, trolejbus Škoda T11.JPG | טרוליבוס "סקודה T11" בעיר ברנו
קובץ:Plzeň, Škoda, Škoda T11.JPG | טרוליבוס "סקודה T11" בעיר פלזן
קובץ:Brno, Řečkovice, trolejbus Škoda T11 III.JPG | טרוליבוס "סקודה T11" בעיר ברנו - מבט למושבי הנוסעים


## ראו גם
* קרוזה B 741
* קרוזה מספר 80

## קישורים חיצוניים

* 
* 

## הערות שוליים

קטגוריה:דגמי אוטובוסים
קטגוריה:טרוליבוס
קטגוריה:כלי רכב שהושקו ב-1968
קטגוריה:כלי רכב המיוצרים בצ'כיה
מאטה הארי (סרט, 1931)

**מאטה הארי** (באנגלית: **Mata Hari**) הוא סרט קולנוע אמריקאי משנת 1931 עם גרטה גרבו בתפקיד הראשי.

התסריט מתבסס באופן רופף על חייה של הרקדנית האקזוטית והקורטיזנה מאטה הארי שהוצאה להורג במלחמת העולם הראשונה בצרפת באשמת ריגול לטובת גרמניה. הוא נכתב במיוחד לגרבו והפרטים ההיסטוריים לא קשורים למציאות פרט לעובדה שהיא הייתה רקדנית אקזוטית ומושכת גברים שהוצאה להורג באשמת ריגול.

ב-1985 הופק הסרט מאטה הארי בכיכובה של סילביה קריסטל.

גרבו הופיעה בסרט השלם בריקוד המפורסם מול האל שיווה כשהיא מסיימת אותו מעורטלת כמעט לחלוטין. הצנזורה מחקה חלק גדול מהריקוד הזה ורק הגרסה המצונזרת נשארה.

הסרט הצליח מאוד מבחינה מסחרית וקידם את הקריירה של גרבו.

## תקציר העלילה
מטוס של חיל האוויר הרוסי הקיסרי נוחת בפריז וממנו יוצא הטייס לוטננט אלכסיס רוסנוף (ראמון נובארו) ובידו מסמך מוצפן לצרפתים. הוא מוסר את המסמך לגנרל סרז' שובין (ליונל ברימור) שמקבל אותו בחמימות ומזמין אותו להופעה בערב עם ידידתו הרקדנית מאטה הארי.

הוא נשבה בקסמיה של מאטה הארי הרוקדת ריקוד חושני מול האל שיווה ומגרה את כל הגברים באולם. הוא נפגש אתה ומבלה את הלילה בדירתה. הוא לא יודע שהיא עובדת כמרגלת בשירות הגרמנים. היא מספרת זאת לאדריאני (לואיס סטון), ראש רשת המרגלים הגרמנים בפריז והוא מטיל עליה לפעול כדי לקבל את המסמך המוצפן מהרוסים דרך מיטתו של לוטננט רוסנוף.

ראש המודיעין הצרפתי, דיבואה, (הנרי גורדון) חושד בה כל הזמן שהיא מרגלת אך אין לו עדיין הוכחות מספקות. היא נפגשת שוב עם רוסנוף ומבלה אתו לילה שלם. באותו זמן חודרים סוכנים גרמנים לדירה, לוקחים את המסמך, מצלמים אותו ומחזירים אותו למקומו.

דיבואה מנסה לסכסך בין גנרל שובין למאטה הארי. הוא מגלה לו על הרומן שהיא מנהלת עם הטייס הצעיר והנאה והגנרל נעלב וכועס. כשהיא מגיעה אליו הוא צועק עליה ומטלפן לדיבואה כדי לגלות לו שהיא מרגלת אך היא מקדימה אותו, יורה והורגת אותו ושמה את האקדח בידו כדי שיחשבו שהתאבד.

בינתיים טס רוסנוף בחזרה לרוסיה ומטוסו מתרסק. הוא נפצע קשה ומתעוור. מאטה מבקרת אותו בבית החולים אך נעצרת מיד לאחר מכן ומובאת למשפט באשמה ריגול ובגידה במולדת. המשפט מתנהל לרעתה והיא נדונה למוות ביריות.

היא מודיעה לרוסנוף שהיא נמצאת כעת בסנטוריום בגלל חולשה. מארגנים לה פגישה עם רוסנוף העיוור שחושב שהיא נמצאת במוסד רפואי. הם נפגשים, מתחבקים ומעלים תקווה לעתיד טוב יותר.

לבסוף מובלת מאטה הארי בידי כיתת חיילים לקראת הוצאתה להורג ביריות.

## צוות השחקנים

## קישורים חיצוניים

*קדימון למאטה הארי (1931), באתר יוטיוב
קטגוריה:ערכים שבהם תבנית בריטניקה אינה מתאימה
קטגוריה:סרטי גרטה גרבו
קטגוריה:סרטי מטרו גולדווין מאייר
קטגוריה:סרטי ריגול
קטגוריה:סרטי שחור-לבן אמריקאיים
קטגוריה:סרטים באנגלית
קטגוריה:סרטים ביוגרפיים
קטגוריה:סרטים אמריקאיים משנת 1931
סיכון ללא חוזה

**סיכון ללא חוזה** (ברוסית: **Риск без контракта**) הוא סרט דרמה קרימינלית רוסית משנת 1992.

## תקציר העלילה
מכר מציע לפעלולן סרגיי גרומוב להרוויח כסף נוסף - להביא אוטו מהעיר טוליאטי. ההובלה עוברת באופן חלק ולסרגיי מוצעת שוב עבודה - הפעם להביא מכונית יפנית מוולדיווסטוק...

## על הסרט
זהו הסרט היחיד שביים איגור מורוגוב, את התפקיד הראשי שיחק וסילי שליקוב - פעלולן מקצועי, הוא גם שימש כתסריטאי ובמאי פעלולים.

למרות שעל פי העלילה גיבור הסרט מגיע לוולדיווסטוק לקחת את הרכב, הצילומים לא בוצעו שם, צוות הקולנוע עבד בחברובסק.

המכונית בסרט היא מכונית סדאן Toyota Celica Camry, זהו דגם מעבר נדיר - הדור הראשון של דגם טויוטה קאמרי שנוצר על בסיס Toyota Celica.

## קישורים חיצוניים

* 

## הערות שוליים

קטגוריה:סרטים ברוסית
קטגוריה:סרטי 1992
קטגוריה:סרטי פשע רוסיים
ריקי פוץ'

**ריקרד "ריקי" פוץ' מרטי** (בקטלאנית: **Ricard "Riqui" Puig Martí**; נולד ב-13 באוגוסט 1999) הוא כדורגלן ספרדי-קטלאני המשחק בעמדת הקשר המרכזי בלוס אנג'לס גלאקסי.

## ביוגרפיה
פוץ' נולד ב-13 באוגוסט 1999 במטדפרה, קטלוניה, שבספרד. אביו היה גם כן לכדורגלן. פוץ' הצטרף למחלקת הנוער של ברצלונה ב-2013 בגיל 14. בעונת 2017/2018 היה שותף עם קבוצת הנוער של המועדון בזכייה בליגת האלופות לנוער. באותה עונה ערך את הופעת הבכורה בברצלונה אתלטיק, קבוצת המילואים של המועדון, כשעלה כמחליף במשחק נגד ז'ימנסטיק טרגונה בליגה השנייה ב-24 בפברואר 2018. לצערם של פוץ' וברצלונה, ברצלונה ב' ירדה בסיום העונה לליגה השלישית.

ב-11 ביוני 2018 חתם פוץ' על חוזה מקצועני בברצלונה, המשאיר אותו במועדון עד 2021 ומעלה אותו באופן רשמי לקבוצת המילואים. במקביל לכך ששיחק בקבוצת המילואים, החל פוץ' לקבל הזדמנויות בקבוצה הבוגרת של המועדון, שאומנה על ידי ארנסטו ואלוורדה. ב-5 בדצמבר, במהלך הסיבוב הראשון של גביע המלך, ערך את הופעת הבכורה בברצלונה, כשנכנס כמחליף ובישל את אחד מהשערים לדניס סוארס בניצחון 1–4. ב-14 באפריל 2019 את הופעת הבכורה בלה ליגה, במשחק נגד וסקה. בסיום אותה עונה זכתה ברצלונה באליפות.

בעונת 2019/2020, אחרי שהליגה הופסקה למשך חודשים ספורים בשל מגפת הקורונה, זכה פוץ' לזמן משחק רב יחסית, תחת המאמן קיקה סטיין. הוא פתח בחמישה משחקי ליגה ונכנס כמחליף בארבעה נוספים. במחזור האחרון של העונה, נגד דפורטיבו אלאבס, בישל שני שערים בניצחון 0–5.

בתחילת עונת 2020/2021, מיעט פוץ' לשחק, עקב החלטה של מאמן ברצלונה הנכנס רונאלד קומאן. דווח כי קומאן האשים אותו בהדלפת הרכבי הקבוצה לקראת המשחקים. כשנשאל על כך בפומבי, טען קומאן כי עדיף שפוץ' יושאל לקבוצה אחרת, אך פוץ' בחר להישאר בקבוצה. בחצי גמר הסופר קאפ הספרדי נגד ריאל סוסיאדד, נכנס פוץ' כמחליף בהארכה. לאחר שהמשחק נגמר ב-1–1, בדו-קרב הפנדלים ניצחה ברצלונה 2–3 כשפוץ' כובש את האחרון ומעלה אותם לגמר. ב-24 בינואר 2021 כבש את שער הבכורה שלו בליגה, בניצחון 0–2 על אלצ'ה.

באוגוסט 2022, עזב את ברצלונה וחתם בלוס אנג'לס גלקאסי.

## תארים
;ברצלונה (נוער)
*ליגת האלופות לנוער: 2017/18
;ברצלונה
*אליפות ספרד: 2018/2019
*גביע המלך הספרדי: 2020/2021
*גביע ז'ואן גאמפר: 2020/2021

## קישורים חיצוניים

* 

## הערות שוליים

קטגוריה:קשרי כדורגל ספרדים
קטגוריה:כדורגלני ברצלונה אתלטיק
קטגוריה:כדורגלני ברצלונה
קטגוריה:קשרי כדורגל קטלאנים
קטגוריה:כדורגלנים קטלאנים
קטגוריה:כדורגלנים ספרדים
קטגוריה:כדורגלני לוס אנג'לס גלאקסי
קטגוריה:ספרדים שנולדו ב-1999
יום האהבה (סרט, 1990)

**יום האהבה** (ברוסית: **День любви**) הוא סרט עלילתי סובייטי, דרמה, סרט פעולה שצולם בשנת 1990 על ידי הבמאי אלכסנדר פולינניקוב. אחד הסרטים הראשונים של אולפני קולנוע עצמאיים.

## תקציר העלילה
כדי להסיח את דעת המשטרה משוד גדול, הגה ראש הארגון הפלילי סדרות אונס, והוא כינה בציניות את התקופה בה האונס יקרה "יום האהבה". כנקמה לילדה שהפכה לאחד הקורבנות של היום הזה, אביה החורג נכנס לקרב עם השודדים.

## קישורים חיצוניים

* 

## הערות שוליים

קטגוריה:סרטים ברוסית
קטגוריה:סרטי 1990
קטגוריה:סרטי פעולה סובייטיים
יחסי אוסטריה–הפיליפינים

ממוזער|המבנה בו שוכנת שגרירות הפיליפינים בווינה
**יחסי אוסטריה–הפיליפינים** הם יחסי החוץ בין אוסטריה לבין הפיליפינים.

## היסטוריה
הנוכחות האוסטרית בפיליפינים הוקמה כבר בשנת 1871, עם הקמת קונסוליית כבוד אוסטרו-הונגרית במנילה.

היחסים הדיפלומטיים הרשמיים בין אוסטריה לפיליפינים כוננו ב-17 באוקטובר 1946. בשנת 1973 פתחה הפיליפינים את שגרירותה בווינה. לפני כן יוצגו האינטרסים הפיליפינים באוסטריה תחת השגרירות הפיליפינית בברן, שווייץ.

אוסטריה הקימה שגרירות משלה במנילה בשנת 1982.

## יחסי עבודה
נכון לשנת 2014 ישנם כ-35,000 פיליפינים באוסטריה, רובם מעורבים בתחום הבריאות והשירותים. כ-90 אחוז מהפיליפינים באוסטריה מועסקים כאחיות ומיילדות בבית חולים ובבתיהם של אנשים זקנים ברחבי אוסטריה. אחיות פיליפיניות החלו לנדוד לאוסטריה כבר בשנות השבעים.

## נציגויות דיפלומטיות
* אוסטריה מחזיקה בפיליפינים שגרירות במנילה ו-2 קונסוליות בסבו סיטי ובדבאו סיטי.
* הפיליפינים מחזיקה באוסטריה שגרירות בווינה ו-2 קונסוליות באינסברוק ובזלצבורג.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
שליח למזרח

**שליח למזרח** (ברוסית: **Курьер на Восток**) הוא סרט פעולה סובייטי משנת 1991, בבימויו של אלכסנדר בסאטי ומוראט דזוסויטה. המנהל האמנותי סטניסלב גובורוחין.

## תקציר העלילה
תלמידי בית היתומים לשעבר עלו במדרון החלקלק של חיי עבריין. אחד מהם נפטר באופן טרגי, והשני נפל לידי רשויות החוק. מתברר שהחבר'ה הפכו לקורבנות של הונאה גדולה ו"חיילים" רגילים במשחק המסוכן של מישהו אחר. הניצול מחליט לנקום על חברו.

## קישורים חיצוניים

* 

## הערות שוליים

קטגוריה:סרטים ברוסית
קטגוריה:סרטי 1991
קטגוריה:סרטי פעולה סובייטיים
יחסי אוסטריה–מלזיה

[ממוזער|שר החוץ האוסטרי [סבסטיאן קורץ נפגש בווינה עם מקבילו המלזי אניפה אמן , 2014]]
**יחסי אוסטריה–מלזיה** הם יחסי החוץ הדו-צדדיים בין אוסטריה למלזיה.

## היסטוריה
### התקופה הקולוניאלית
היחסים בין המדינות החלו בשנת 1866 בתקופת האימפריה האוסטרית, כאשר אישר פרנץ יוזף הראשון, קיסר אוסטריה את פתיחת קונסוליית הכבוד הקיסרית-מלכותית בפננג. עם זאת, כאשר בריטניה הכריזה מלחמה נגד האימפריה האוסטרו-הונגרית באוגוסט 1914, הקונסוליה האוסטרית נסגרה והקונסול האוסטרי האחרון בפננג נעצר והגורש לאוסטרליה על ידי הממשל הבריטי.

היסטוריה קשורה אחרת ממוקמת באי בורנאו, כאשר הקונסול האוסטרי-גרמני בהונג קונג, הברון פון אוברבק קיבל שטח בחוף המערבי של צפון בורניאו לאחר שקודם על ידי סוחר אמריקני בשם ג'וזף ויליאם טורי בהונג קונג. פון אוברבק יצא אז לברוניי כדי לחדש את הוויתור מהטמנגונג מברוניי, וחוזה דומה מסולטנות סולו ב־22 בינואר 1878. כדי לממן את תוכניותיו לשטח, פון אוברבק זכה לגיבוי כספי מצד האחים דנט (אלפרד ואדוארד). עם זאת, לאחר מאמץ רב לקדם את השטח לממשלות אוסטריה וגרמניה, הוא לא הצליח להשיג תשומת לב מהשניים לכבוש את השטח. מאוחר יותר נסוג אוברק ב-1879 והשאיר אותו לאלפרד דנט לניהול השטח.

### יחסים נוכחיים
האוסטרים כוננו יחסים דיפלומטיים רשמיים ראשונים ב-6 באוגוסט 1962. בשנת 1967 הקימה אוסטריה את קונסוליית הכבוד שלה בקואלה לומפור ובין 1973–1974 נפתחו שגרירות אוסטריה בקואלה לומפור ושגרירות מלזיה בווינה.

## יחסים כלכליים
בשנת 2005, מלזיה וסינגפור היו שותפות הסחר העיקריות של אוסטריה, כאשר מלזיה הפכה לשותפה החשובה ביותר של אוסטריה בדרום-מזרח אסיה. ההשקעה העיקרית של אוסטריה במלזיה טמונה בעיקר בתחומי האנרגיה ומשאבי הטבע. בשנת 2009, המשבר הפיננסי השפיע על קשרי הסחר בירידה של 30%, אך לאחר מכן השתפר המצב לאחר ביקורו של נשיא אוסטריה היינץ פישר בשנת 2011. מאז 1976 נחתמו כמה הסכמים בין המדינות.

## נציגויות דיפלומטיות
* אוסטריה מחזיקה במלזיה שגרירות בקואלה לומפור ו-2 קונסוליות בפננג וטאוואו.
* מלזיה מחזיקה באוסטריה שגרירות בווינה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מסכת אצילות

**מסכתא אצילות**, **מדרש אצילות** או **מסכת אצילות** הוא חיבור קבלי אנונימי קדום, אשר מיוחס במסורת העממית למחבר מתקופת דוד המלך ועוסק בנושאים קבליים יסודיים כמו עשר הספירות, מעשה בראשית ושמות המלאכים.

## הספר
הספר נדפס לראשונה בוילנה תקס"ב על ידי רבי אברהם בן הגר"א. רבי יצחק אייזיק חבר כתב פירוש על החיבור בשם "גנזי מרומים".

אהרן ילינק תיארך את החיבור ל וטען שמחברו הוא רבי יעקב הנזיר. לפי הערכתו של גרשם שלום, הספר נכתב בסביבות המאה ה-14.

יהודה ליבס שיער כי הספר נכתב על ידי הגר"א זאת בשל העובדה שהספר נדפס על ידי בנו, התפרש על ידי רב מבית מדרשו ויש הקבלות בין הספר לשאר כתביו. מכיוון שהניסוח ברור יותר משאר כתבי הגר"א הוא משער שהספר נכתב בצעירותו.

יוסף רוזנבוים, טען שקיים קשר הדוק בין ספר אור זרוע של רבי משה די ליאון לחיבור זה.

שם הספר נגזר מהפסוק , וקרוי על שם עולם האצילות - שעל פי הספר, הוא דרגה אחת מתחת לקב"ה, המכונה בספר "אין סוף", ומתווך בין הבורא לבין העולם הנברא. תפיסה זו דומה לתפיסת הזוהר, שגם הוא מעמיד בראש העולמות הרוחניים את עולם האצילות ומעליו אין סוף.

## קישורים חיצוניים
* 
* מסכתא אצילות, באתר היברובוקס

## הערות שוליים

אצילות
אצילות
קבוצת אלבר

**אלבר שירותי מימונית בע"מ**, המוכרת בשם **קבוצת אלבר**, היא חברה ציבורית העוסקת במכירה, בהשכרה ובהחכרה של כלי רכב, במימון עסקאות קניית רכב, בשירותי מוסך ושירותי דרך, בייבוא כלי רכב ועוד. 
אלבר היא אחת מקבוצות הרכב הגדולות בישראל. נכון לשנת 2019, המחזור של כלל תחומי הפעילות של החברה עמד על 3.2 מיליארד שקל, וסך המאזן עמד על 4.3 מיליארד שקל.
הקבוצה עוסקת בשירותים מתחום הרכב: מכירת כלי רכב משומשים וחדשים, עם ממוצע שנתי של 33 אלף כלי רכב הנמכרים בשנה לשוק הפרטי; השכרה בישראל ומחוצה לה, טרייד אין, מכירת אופנועים וקטנועים, ליסינג פרטי ותפעולי, שירותי מימון, שירותי מוסכים ושירותי דרך. מנכ"ל קבוצת אלבר הוא דוד לנקרי.

## היסטוריה
חברת אלבר הוקמה בשנת 1994 על ידי דיסקונט השקעות. בשנת 2002 נרכשה החברה על ידי קבוצת אלעזרא בבעלות איש העסקים אלי אלעזרא תמורת 268.5 מיליון שקל. במהלך השנים התרחבה החברה והפכה לקבוצת אלבר, ותחתיה חברות בנות מתחום הרכב שבבעלותה המלאה.

בשנת 2012 רכשה הקבוצה את חברת ממסי שירותי דרך וגרירה. באותה שנה חתמה על הסכם יבואנית רשמית של אופנועי דיאלים הקוריאנית, והקימה רשת מוסכים מורשה יבואן בפריסה ארצית.

בשנת 2015 רכשה את חברת מוטופרטס, העוסקת בייבוא ושיווק חלקי חילוף לרכבים ומשאיות. בשנה זאת הוקמה אלבר קרדיט – חברת מימון לרכישת רכב. כמו כן אלבר הפכה בשנה זאת ליבואנית הרשמית של הארלי דיווידסון בישראל.

בשנת 2017 חתמה על הסכם זכייניות של חברת השכרה הבינלאומית יורופקאר בישראל.

בשנת 2019 חתמה על הסכם יבואנית רשמית של אופנועי טריומף.

בשנת 2025 החלה ביבוא רכבי המותג הסיני אוואטר, של קבוצת רכבי צ'אנגן, כשהראשון מהם היה אוואטר 11.

### מבנה הקבוצה נכון לשנת 2024
* עמיעד-ליש חברה לפיתוח (מזרח) 1995 (74% אחזקה) - נדל"ן ותחנות דלק
* אלבר (י.מ.ת.) החברה להפצת כלי רכב – מכירת כלי רכב מיד ראשונה, 0 ק"מ וטרייד אין. יבוא, הפצה, מכירה, שיווק ושירות של כלי רכב מתוצרת BAIC ו-AVATR.
* אלבר ציי רכב – השכרת רכב בישראל ומחוצה לה לתקופות ארוכות וקצרות כזכיינית הרשמית של יורופקאר בישראל. ליסינג תפעולי לחברות וארגונים. היבואנית הרשמית של מותגי האופנועים הארלי דיווידסון, דיאלים וטריומף (תחת המותג "אלבר מוטו").
** אלבר א.פ. - שירותי מימון ואשראי חוץ-בנקאי
** אלבר סוכנות לביטוח כללי (2016) - סוכנות לביטוח.
* אלבר קרדיט – פתרונות מימון לרכב חדש או יד ראשונה.
* אלבר משכנתאות - מתן אשראי צרכני מגובה נכסי נדל"ן (משכנתאות).
* קבוצת אלון בע"מ - ייצור, שיווק והתאמת מוצרי אצירה, מיחזור ושינוע אשפה (מכולות אשפה, מתקני מיחזור, דחסני פסולת וכדומה).
** נוי שירותי תברואה - איסוף ופינוי פסולת, הקמה ותפעול של תחנות מעבר.
* ממסי שירותי דרך וגרירה – שירותי דרך וגרירה ומרכזי שירות בפריסה ארצית.
** מוטו-פרטס – חלקי חילוף לכלי רכב ומשאיות.

## היקף הפעילות הכלכלית
בשנת 2016 עמד מחזור הקבוצה על כ-2.6 מיליארד שקלים. בשנת 2017 עמד מחזור הקבוצה על כ-2.8 מיליארד שקלים. בשנת 2018 עמד מחזור הקבוצה על כ-3 מיליארד שקלים, ונכון לשנת 2019 עמד מחזור המכירות השנתי של הקבוצה על כ-3.2 מיליארד שקלים.

בשנת 2024 עמדו הכנסות הקבוצה על כ-3.2 מיליארד שקלים.

בצי הרכב של אלבר 24.5 אלף כלי רכב. לקבוצה 1,950 עובדים בכ-70 סניפים בפריסה ארצית.
איגרות החוב של הקבוצה נסחרות בבורסה לניירות ערך בתל אביב.

## קישורים חיצוניים
* 
* 
* 

## הערות שוליים

קטגוריה:חברות השכרת רכב
קטגוריה:יבואניות כלי רכב בישראל
קטגוריה:חברות הנסחרות בבורסה לניירות ערך בתל אביב
אדן קנטו

**אדן קנטו** (בספרדית: **Adan Canto**; 5 בדצמבר 1981 – 8 בינואר 2024) היה שחקן ובמאי קולנוע מקסיקני-אמריקאי. הוא ידוע בעיקר בזכות תפקידו כסאן-ספוט בסרט גיבורי העל "אקס-מן: העתיד שהיה". בטלוויזיה, הוא ידוע בתור פול טורס בסדרה "המעקב", ובזכות תפקידו כאהרון שור בדרמה הפוליטית "השורד המיועד".

## ביוגרפיה
קנטו נולד באקוניה, קואווילה שבמקסיקו לחוסה לואיס נארוואס, רופא שיניים ומרלין קנטו-נארוואס, עקרת בית וזמרת. קנטו, שנולד וגדל במקסיקו, עבר את הגבול מדי יום בילדותו על מנת ללמוד בבית ספר אמריקאי קתולי בדל ריו, טקסס. בילדותו, נהג לרכב על סוסים בחווה של סבו באקונה, שם אביו היה צ'ארו. בעידודו של אמו, קנטו החל להופיע על הבמה כזמר בגיל 7. הוא הופיע עם סגנון מוזיקה מקסיקנית כגון בולרוס ומריאצ'י והמשיך לעשות כך עד שנות העשרה שלו.

## קריירה
### מוזיקאי
קנטו עזב את הבית בגיל 16 כדי להמשיך בקריירה כמוזיקאי. הייתה לו הצלחה כזמר וכפזמונאי בסן אנטוניו אחרי ששיתף פעולה עם סטודיו M. הוא עבד חמש שנים כמוזיקאי במקסיקו סיטי שם הופיע כזמר ראשי של להקת הג'אז "דל קנטו". קנטו כתב והפיק מספר שירים לקולנוע וטלוויזיה במקסיקו.

### בטלוויזיה
קנטו החל לשחק במספר פרסומות במקסיקו סיטי ובמהרה לוהק בסדרת טלוויזיה בשם "אסטדו דה גרסיה". קנטו פנה בסופו של דבר למשחקי הבמה ולא למוזיקה לאחר שעיבד את הסרט "הכל אודות אמא" של פדרו אלמודובר.

בשנת 2013 ערך קנטו את הופעת הבכורה שלו בטלוויזיה האמריקאית, כששיחק את תפקידו של פול טורס בסדרת הדרמה של FOX "המעקב". הוא שיחק בעונה הראשונה של הסדרה. מאוחר יותר, לוהק לשחק את סאן-ספוט, בסרט גיבורי העל "אקס-מן: העתיד שהיה". בנוסף, בשנת 2014, היה קנטו חבר צוות צוות קבוע בסדרת הקומדיה של "Mixology" ברשת ABC. בשנת 2015 לוהק לתפקיד של איי.ג'יי מננדז בסדרה "זהב שחור". מאוחר יותר הוא קיבל תפקיד חוזר בסדרת הדרמה של פוקס, "הזדמנות שנייה". בשנת 2016 לוהק קנטו לסדרת הדרמה הפוליטית של ABC, "השורד המיועד", כששיחק חבר סגל בבית הלבן כאהרון שור. בסדרה שיתף פעולה עם קיפר סאת'רלנד, נטשה מקאלהון ומגי קיו. התוכנית חודשה על ידי נטפליקס לעונה שלישית שיצאה ב-7 ביוני 2019.

בשנת 2020 לוהק לשחק לצידה של האלי ברי בסרט הספורט "צלקות" אותו גם ביימה ברי, אשר עלה לשירות הסטרימינג של נטפליקס במהלך 2021.

### במאי
קנטו הקים את חברת ההפקות שלו, "Canto House Pictures" בשנת 2013, וביים את סרטו הקצר הראשון "Before Tomorrow" בשנת 2014. הסרט הקצר השני של קנטו "The Shot" בכיכובו של תיאו רוסי, דרמה תקופתית המתחוללת בשנת 1844 בטקסס, זכה במספר פרסי פסטיבל לסרט הקצר הנרטיבי הטוב ביותר בשנת 2020.

## חיים אישיים
קנטו פגש את הפסלת והציירת סטפני לינדקוויסט בשנת 2012 בזמן צילומים לסדרה "המעקב" בברוקלין. השניים שיתפו פעולה בסרט הקצר "Before Tomorrow" בשנת 2014. השניים נישאו ביוני 2017. ב-13 באפריל 2020 נולד ילדם הראשון, רומן אלדר קנטו .

קנטו נפטר ב-8 בינואר 2024 לאחר מאבק בסרטן התוספתן.

## פילמוגרפיה
### קולנוע

### טלוויזיה

## קישורים חיצוניים

* 

## הערות שוליים

קטגוריה:שחקני קולנוע וטלוויזיה מקסיקנים
קטגוריה:במאי קולנוע מקסיקנים
קטגוריה:מהגרים ממקסיקו לארצות הברית
קטגוריה:מקסיקנים שנולדו ב-1981
קטגוריה:מקסיקנים שנפטרו ב-2024
קסאני 40 HP

**קסאני 40 HP** (באיטלקית: **Cassani 40 HP**) היה טרקטור למטרות חקלאיות שיוצר על ידי **האחים פרנצ'סקו ויוג'ניו קסאני** בין השנים 1927–1931 באיטליה

"קסאני 40 HP" היה הטרקטור הראשון בעולם שצויד במנוע דיזל.

בשנת 1942 ייסדו האחים קסאני ("Francesco ed Eugenio Cassani" ) את החברה לייצור טרקטורים "SAME"  (שם רשמי : "Società Accomandita Motori Endotermici")

## ממאפייני "קסאני 40 HP"
* מנוע דיזל
* מנוע קדמי – אופקי
* מנוע מקורר מים
* מערכת הזרקת דלק עקיפה
* מרווח קרקע : 360 מ"מ
* מהירות התחלתית – 2.48 קמ"ש
* מהירות שיא – 15.0 קמ"ש
* מחיר היחידה עמד על 28,000 לירטות (שנת 1927, איטליה)

## גלריה

קובץ:Cassani 40 (2).jpg |"קסאני 40 HP"
קובץ:Cassani 40 (3).jpg  | "קסאני 40 HP"
קובץ:Cassani 40 (12).jpg  | "קסאני 40 HP"
קובץ:Cassani 40 (13).jpg  | "קסאני 40 HP"
קובץ:Cassani 40 (7).jpg  | "קסאני 40 HP"
קובץ:Trattore - Museo scienza tecnologia Milano 10641 foto.jpg | "קסאני 40 HP"
קובץ:Trattore Cassani mod 40HP IMG 3337 Museo scienza e tecnologia Milano.jpg | "קסאני 40 HP"
קובץ: | "קסאני 40 HP"
קובץ: | "קסאני 40 HP"


## קישורים חיצוניים

## הערות שוליים

קטגוריה:ציוד חקלאי
קטגוריה:טרקטורים
קטגוריה:כלי רכב שהושקו ב-1927
קטגוריה:כלי רכב איטלקיים
יחסי אוסטריה–אינדונזיה

[ממוזער|שר החוץ האוסטרי [מיכאל שפינדלגר  נפגש עם מקבילו האינדונזי מרטי נטלגאווה  במסגרת פורום גלובלי בווינה, 2013]]
**יחסי אוסטריה–אינדונזיה** הם היחסים הדו-צדדיים של אוסטריה ואינדונזיה. אוסטריה מכירה באינדונזיה כשותפה יציבה ואמינה, ושתי המדינות נהנות מיחסים מצוינים. שתי המדינות הסכימו להרחיב את היחסים בעסקים, סחר והשקעות, תיירות, תרבות, סביבה וטכנולוגיה ירוקה.

## היסטוריה
היחסים הדו-צדדיים בין אוסטריה לאינדונזיה כוננו רשמית בשנת 1954, שנה לפני שחזרו לריבונות מלאה של אוסטריה משלטונות בעלות הברית ותשע שנים לאחר הכרזת העצמאות האינדונזית בשנת 2010, נשיא אוסטריה היינץ פישר ביקר באינדונזיה והתארח אצל נשיא אינדונזיה סוסיליו באמבאנג יודהויונו.

## סחר והשקעה
היקף הסחר הדו-צדדי בין שתי מדינות בשנת 2015 הגיע ל-445 מיליון אירו, כאשר מאזן הסחר היה פחות או יותר מאוזן. הייצוא העיקרי של אוסטריה לאינדונזיה הוא פלדה, מכונות, ציוד אלקטרוני, נייר ותרופות, תוך ייבוא הנעלה, טקסטיל, תבלינים, קפה ומוצרי אלקטרוניקה מאינדונזיה. בשנת 2017 ישנם כ-40 תאגידים אוסטריים המפעילים את פעילותם באינדונזיה.

## טכנולוגיה, חינוך ותרבות
אינדונזיה מעוניינת ללמוד ממומחיות אוסטרית בטכנולוגיה מתחדשת ובת קיימא, כמו אנרגיה הידרואלקטרית, אנרגיה ביומסה ואנרגיה סולארית. אוסטרית גם קידמה את היתרון של הטכנולוגיה הירוקה, על ידי הצגת "השגרירות הירוקה" החדשה שלה באזור מנטנג במרכז ג'קרטה. השגרירות הירוקה האוסטרית בג'קרטה, שנחנכה בנובמבר 2011, מפגינה אדריכלות בת קיימא באקלים טרופי, חוסכת אנרגיה ומים על ידי התקנת פאנלים סולאריים, מערכת אחסון מי גשמים, חלונות מוצלים ובידוד תרמי.

בתחום החינוך, ממשלות שתי המדינות סיכמו על חילופי סטודנטים לתארים מתקדמים, שנחתמו בין משרד החינוך באינדונזיה לבין הסוכנות לשיתופי פעולה בינלאומיים למדע ומחקר באוסטריה. מדי שנה, אוסטריה מציעה כ-30 מלגות לסטודנטים באינדונזיה, ובכל שנה ישנם כ-40 סטודנטים אוסטרים המבקרים באינדונזיה כדי לבצע את לימודיהם. כמה אוניברסיטאות אוסטריות גם הקימו שיתופי פעולה עם עמיתיהם האינדונזים, כמו אוניברסיטת גדג'ה מדא והמכון הטכנולוגי בבאנדונג.

## נציגויות דיפלומטיות
* אוסטריה מחזיקה באינדונזיה שגרירות בג'קרטה וקונסוליות כבוד ביוגיאקרטה, באנדונג וסורביה.
* אינדונזיה מחזיקה באוסטריה שגרירות בווינה, המוסמכת גם לסלובניה, כמו גם לארגונים הבינלאומיים בווינה, כמו IAEA, PrepCom CTBTO, UNIDO, UNODC ו-UNOOSA.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אחד לאחד (אלבום)

**אחד לאחד** הוא האלבום האחד עשר של המוזיקאי והזמר הישראלי מתי כספי, שיצא בשנת 1988.
## הפקה
בשונה מהעושר המאפיין את העיבודים וההפקה של שאר אלבומיו, בחר כספי להתנסות באלבום זה ביצירת מוזיקה באמצעות כלי נגינה אחד והוא הפסנתר, בלא כל תוספות אחרות (למעט חריג אחד).

האלבום מכיל כמה מהלחנים הבולטים ביותר של כספי, וביניהם בולט 'שער הרחמים', הקטע האינסטרומנטלי היחיד באלבום ואחד ממספר קטן יחסית של קטעים אינסטרומנטליים שהופיעו באלבומיו של מתי עד כה. נעימה זו היא חלק מיצירה ארוכה יותר בשם 'שער הרחמים' מתוך מופע בשם 'ששת הימים ושבעת השערים' שאת כולו כתב יצחק נבון והלחין מתי כספי, לפסטיבל ישראל 1982, כאשר במופע זה ניצח מתי כספי על התזמורת הקאמרית הישראלית.

בנוסף מכיל האלבום שירים כגון 'היא חזרה בתשובה', 'היד שלך' 'רק אתה' ו'אוי' שנכללו במופע המצליח 'אחד לאחד' שכלל גם שירים קלילים יותר כמו 'שובי השולמית' ו'ספונג'ה'.

באלבום גם השיר 'היא חזרה בתשובה', שמילותיו נכתבו על ידי יעקב רוטבליט ועוסק בתהליך חזרתה בתשובה של אשתו. שיר זה היה גם מהשירים הראשונים שנכתבו עבור האלבום, ובוצע על ידי מתי בהופעות מספר שנים לפי הקלטת האלבום.

בניגוד לשירים האחרים המופיעים באלבום, 'עם כל הגוף' שנכתב על ידי אהוד מנור, הוקלט בליווי גיטרה.

## השירים באלבום

## קרדיטים
* מתי כספי - עיבודים, לחנים, שירה, הפקה מוזיקלית, פסנתר, גיטרות
* דוד אלהרר - הפקה, ניהול
* יעל טמרין - הפקה בפועל
* יעקב מורנו - הקלטות
* עודד פרח - טכנאי
* בן ברנפלד - עריכה דיגיטלית
* האלבום הוקלט באולפני טריטון במאי 1988
* סמי בן-גד - צילום
* מיכל לויט - עיצוב עטיפה

## קישורים חיצוניים

* אחד לאחד באתר האינטרנט של מתי כספי
* 

קטגוריה:אלבומי מתי כספי
קטגוריה:אלבומים בעברית
קטגוריה:אלבומי חברת הד ארצי
קטגוריה:אלבומים שהופקו על ידי מתי כספי
קטגוריה:אלבומים שהוקלטו באולפני טריטון
ועדת הגיוס

**הוועדה המיוחדת להסדרת מעמדם של תלמידי ישיבות ושילובם של בוגרי ישיבות בשירות צבאי, בשירות לאומי-אזרחי ובתעסוקה** (כונתה לעיתים "**ועדת הגיוס**") היא ועדה מיוחדת שהוקמה בכנסת העשרים על מנת להסדיר את מעמדם הכלכלי והחברתי של תלמידי ישיבות בשירות הצבאי ולשלבם במעגל העבודה ובשירות הלאומי-אזרחי. הוועדה הוקמה ב-25 ביוני 2018 לאחר אישורו של חוק הגיוס ופעילותה הסתיימה עם סוף כהונתה של הכנסת העשרים (כמו ועדות מיוחדות נוספות שהוקמו באותה הכנסת, ועדת השקיפות, הוועדה המיוחדת לצדק חלוקתי ולשוויון חברתי וועדות נוספות).

בוועדה התארחו אישים רבים, בהם מנכ"ל רשות השירות הלאומי-אזרחי, שר שלום ג'רבי, תת-אלוף יהודה דובדבני, היועץ המשפטי למערכת הביטחון, איתי אופיר ועוד.

## פעילות הוועדה
הוועדה דנה בנושאים רבים הקשורים לאוכלוסייה החרדית ושילובה בחברה הישראלית ובכלכלת ישראל, ביניהם:
* משמעות כלכלית של שילוב המגזר החרדי בתעסוקה.
* הסיבות למספר הנמוך של חרדים אשר מתגייסים לצבא, ביניהן השכר הנמוך.
* הפערים הערכיים ותפיסות העולם של האוכלוסייה החרדית והאוכלוסייה הלא חרדית.

בדצמבר 2018 החליטו הסיעות החרדיות (מפלגת ש"ס ויהדות התורה) להחרים את הוועדה לאחר החלטת בית המשפט העליון (שבאה בעקבות הדיונים במסגרת בג"ץ חוק הגיוס ) לתת הארכה נוספת לממשלה ישראל ה-34 כדי למצוא פתרון לסוגיית גיוס בני ישיבות.

בגלל רגישות נושא הוועדה, במרבית הדיונים בהם היו מחלוקת בין חברי הוועדה, ובין השאר אמר חבר הכנסת מהבית היהודי, בצלאל סמוטריץ' את הדברים הבא:
 דבר שעורר את זעמה של חברתו לוועדה, חברת הכנסת מטעם כולנו, מירב בן-ארי שאמרה בתגובה לסמוטריץ':
, מלבד תגובות אלו עלו גם טיעונים על תפיסות העולם השונות בין הקבוצות, על זכות בני הישיבות ללמוד תורה וכן הרעיון לנסות לשלב את תלמידי הישיבות בשוק התעסוקה במקום להחזירם לישיבות בו הם למדו לפני הגיוס.

הוועדה פוזרה כמסוכם בסוף כהונתה של הכנסת העשרים ולא הוקמה מחדש בכנסות שנבחרו אחריה.

## יושבי ראש

## ראו גם
* הוועדה לקידום השוויון בנטל
* חוק דחיית שירות לתלמידי ישיבות שתורתם אומנותם
* גיוס חרדים לצה"ל

## קישורים חיצוניים
* 

## הערות שוליים

קטגוריה:הכנסת העשרים
קטגוריה:גיוס בני ישיבות לצה"ל
קטגוריה:ועדות הכנסת